Μπρετίσλαφ Β΄ της Βοημίας

Ο Μπρετίσλαφ Β΄, τσεχ. Břetislav II. (π. 1060 - 22 Δεκεμβρίου 1100) από τον Οίκο των Πρεμυσλιδών ήταν δούκας της Βοημίας (1092-1100), μεγάλος εχθρός τού παγανισμού.

Βιογραφία
Ήταν ο πρωτότοκος γιος τού Βρατσλάου Β΄ δούκα της Βοημίας και της Αδελαΐδας των Άρπαντ, κόρης τού Ανδρέα Α΄ της Ουγγαρίας.

Διαδέχθηκε τον θείο του Κορράδο Α΄ και εργάστηκε για την καταστροφή τού παλαιού Σλαβικού πολιτισμού. Το 1097 εκτόπισε τούς Σλαβόνους μοναχούς της μονής στο Σαζάβα, που είχε ιδρυθεί το 1033 από τον Προκόπιο. Επίσης θέλησε να παύσει στη διαδοχή την αρχή της εκλογής και να την αντικαταστήσει με την αρχή τού πρεσβύτερου, όπως την είχε σκεφτεί ο πάππος του Μπρετίσλαφ Α΄: ο μεγαλύτερος σε ηλικία πρίγκιπας τού Οίκου θα κατείχε τη Βοημία ως ηγεμόνας επί όλης της επικράτειας και οι οι νεαρότεροι σε ηλικία θα κυβερνούσαν σε περιοχές της Μοραβίας. Αυτό ωφέλησε τον δευτερότοκο αδελφό του Μποζιβόι Β΄, που τον περιέβαλε με το δουκάτο τού Μπρνο το 1097, αφήνοντας έτσι τους γιους τού Κορράδου Α΄ (που πιο πριν ήταν δούκας του Μπρνο) από τη διαδοχή εκεί.

Επίσης επέτυχε να περιβληθεί με το αξίωμά του στη Συνέλευση (λατιν. Dieta) στο Ρέγκενσμπουρκ το 1099, κάτι που επιθυμούσε από καιρό. Το 1100 στη δυτική Βοημία, στο κυνηγετικό περίπτερο τού Ζμπέτσνο, οι αντίπαλοί του τον δολοφόνησαν.

Οικογένεια
Νυμφεύτηκε το 1094 τη Λούιτγκαρτ τού Γουίνντμπερκ (Λουκάρτα τού Μπόγκεν) και είχε τέκνο:
 Μπρετίσλαφ, εξεγέρθηκε εναντίον τού θείου του Σομπιέσλαφ Α΄ δούκα της Βοημίας και σκοτώθηκε το 1130.

Πηγές
 Sommer, Petr (2009). Přemyslovci. Budování českého státu. Prague: Nakladatelství Lidové noviny. p. 779. ISBN 978-80-7106-352-0.

Παραπομπές

Κατηγορία:Οίκος των Πρεμυσλιδών